o
KÄÄNNEKOHTA Ubuntu
Tervetuloa Käännekohtaan. Olen Muyiwa.
Tämä jakso käsittelee totuutta.
Kuulemme naisesta, joka kätki henkilöllisyytensä viranomaisilta.
Kuulemme myös hip hop -artisti Da'Truthin avioliiton ongelmista.
Ensimmäinen juttumme antaa toiveikkaan kuvan Afrikasta.
Sellaista on mukava kuulla.
"Ubuntu" on tunnettu afrikkalainen sanonta.
"Se, mitä olen, on yhteisömme tulosta".
Me kaikki haluamme elää paremmassa maailmassa.
Afrikkalaiset haluavat tehdä yhteistyötä muiden maiden kanssa.
Ubuntun voima antaa miljoonille afrikkalaisille toivoa siitä, -
millainen on Afrikan tulevaisuus. - Afrikka nousee vielä.
Kansalaiset tekevät yhteistyötä pelastaakseen maansa -
sotien, nälän ja tautien vallasta.
Mistä positiivinen asenne tulee?
Asenteeni tulee siitä, kun näen ihmisten yrittävän muuttaa asioita.
Afrikasta löytyy kuitenkin paikkoja, -
joista toiveikkuus puuttuu.
Afrikan ongelmat eivät ole ylitsepääsemättömiä.
Afrikan nuorilla on toivoa.
Kansainvälisten järjestöjen asiantuntijat ovat sitä mieltä, -
että Afrikan renesanssi on alkanut.
Afrikan talous kasvaa, ja pian se on länsimaiden tasolla.
Afrikasta löytyy kahdeksan maailman nopeiten kasvavista maista.
Afrikan talouden on ennustettu kasvavan -
5-8 prosentin vuosivauhdilla.
Ennusteet viittaavat siihen, -
että Afrikasta on tulossa hyvä sijoituskohde.
George Nicholls johtaa suurta konsultointifirmaa.
Hän sanoo, että talouskasvusta saa kiittää kasvavaa keskiluokkaa.
Rahaa kuluu kännyköihin, ruokaan ja alkoholijuomiin.
Myös pankkipalvelujen helppo saatavuus lisää talouskasvua.
Teleyhtiöt ovat tuoneet pankkipalvelut Afrikkaan.
Afrikasta on tullut maanosa, -
jonka asukkaat tuhlaavat rahojaan uusissa ostoskeskuksissa.
He ostavat kännyköitä, koteja, ruokaa ja vaatteita.
Afrikka ottaa askeleita eteenpäin.
Maailmanpankki on arvioinut, -
että hopealla on merkittävä osa Afrikan maiden kasvussa.
Jääkö rahaa tuhlattavaksi?
Kyllä. Minulla on hyvä työpaikka.
Oletko huolissasi velkaantumisesta? - Se huoli kuuluu vanhemmilleni.
Hyvä vastaus!
Afrikan aika on tullut.
Trevor Ncube on zimbabwelainen mediamoguli.
Hän omistaa sanomalehtiä ja on innoissaan siitä, -
että Afrikan talous kasvaa kolmanneksi nopeiten maailmassa.
Minun ikäiseni ja myös nuoremmat ovat innostuneet Afrikasta.
He näkevät sen paikkana, -
joka tulee kiinnittämään koko maailman huomion.
Nicky Newton King johtaa yhtä Afrikan suurimmista pörsseistä.
Hänen mukaansa sijoittajat ovat kiinnostuneita Afrikasta.
Afrikka alkaa kiinnostaa sijoittajia, -
koska sen markkinoilla ei ole vielä tunkua.
Onko Afrikalla ongelmia?
Kyllä, ja sijoittajilta vaaditaan pitkän tähtäimen suunnitelmia.
Afrikka ei sovi nynnyille.
Sijoittajien täytyy tuntea taloudelliset riskit.
Jos kehitys jatkuu samaan suuntaan, Afrikasta tulee tärkeä maanosa.
Siitä voi jopa tulla maailmantalouden moottori.
Afrikassa tapahtuu paljon jänniä asioita.
Tauon jälkeen kuulemme, kuka Da'Truth oikein on miehiään.
"SILLÄ NIINKUIN MAA TUOTTAA KASVUNSA -
JA NIINKUIN KASVITARHA SAA SIEMENKYLVÖNSÄ VERSOMAAN, -
NIIN SAATTAA HERRA, HERRA VERSOMAAN VANHURSKAUDEN -
JA KIITOKSEN KAIKKIEN KANSOJEN NÄHDEN." JES. 61:11
Tervetuloa takaisin.
Tänään vieraanani on hyvin mielenkiintoinen pariskunta, -
herra ja rouva Lambert. Tervetuloa.
Saahan teitä kutsua herra ja rouva Lambertiksi?
Kuulostaa hyvältä.
Näin sinut esiintymässä Keniassa.
Kuinka jouduit sinne korpeen?
En itsekään tiedä. Olin hienolla Afrikan kiertueella.
Kiertue alkoi Keniasta ja päättyi Johannesburgiin.
Osallistuin paneelikeskusteluihin, esiinnyin kouluissa, saarnasin -
ja pidin konsertteja.
On hienoa saada tavata teidät.
Perheenne ongelmia on puitu julkisuudessa, -
kuten myös miehesi lankeamista.
Ensimmäinen kysymys on sinulle, Da'Truth.
Olet opettanut moraalittomuudesta, ja sitten itse lankesit.
Kuinka nousit ylös jälleen?
Yksi lankeamiseen johtanut syy oli se, -
että etäännyin Jumalasta.
Tein liikaa töitä.
Minun oli palattava takaisin ensirakkauteni luo.
Suhteen Kristukseen piti olla tärkeysjärjestyksessä ylimpänä.
Se oli ollut tärkein asia ennen kiireistä elämänjaksoa.
Toinen asia oli avioliiton laiminlyöminen.
Tulen vaimoni kanssa niin hyvin toimeen, -
ettemme kokeneet tarvetta hoitaa suhdettamme.
Nyt sekin on muuttunut.
Aikaisemmin en hoitanut suhdetta, ja siitä seurasi ongelmia.
Nyt vietän tietoisesti enemmän aikaa Jumalan kanssa -
ja hoidan suhdetta vaimooni.
Kolmas asia on toisten uskovien tapaaminen.
Ambassador on hengellinen isäni.
On tärkeää elää uskovien yhteydessä.
Seuraava kysymys on Nicolelle.
Tarkoitus ei ole urkkia mehukkaita yksityiskohtia.
Tarkoitus on antaa neuvoja katsojille, -
jotka saattavat olla samanlaisessa tilanteessa.
Miltä sinusta tuntui, kun tilanne alkoi selvitä sinulle?
Jotkut naiset uhittelevat kostavansa uskottomalle miehelle.
Mikä oli ensireaktiosi ja kuinka pääsit tilanteeseen, -
jossa yhteistyö aviomiehen kanssa taas sujuu?
Millaisen prosessin jouduit käymään läpi?
Herra valmistaa meitä tällaisten tilanteiden varalle.
Nyt voin olla varma siitä, -
että Jeesus kulkee kanssamme vaikeinakin aikoina.
Hän on kanssamme, oli tilanteemme mikä hyvänsä.
Sen ajatteleminen ei tosin auta silloin, -
kun vaikea kausi on meneillään.
Tilanteeseen voi reagoida myös hyvin lihallisesti.
Kun uskovan elämässä alkaa kriisi, -
silloin on keskityttävä siihen, mitä on jo oppinut Jumalasta.
Niin minunkin piti tehdä.
Mitä Jumalan ominaisuuksia nousi mieleesi?
Se, että hänellä on valta. Hän tekee, mitä tahtoo.
Hänen kätensä oli meidän yllämme.
Tiesin myös, että Jumala oli tuonut meidät yhteen.
Se auttoi minua keskittymään olennaiseen.
Minun piti torjua minulle tarjottuja neuvoja.
Kriisin keskellä on osattava katsoa oikeaan suuntaan.
Oli kriisi mikä tahansa, katse on pidettävä Jeesuksessa.
Aloin pohtia Jeesuksen vertauksia, Danielia leijonien luolassa -
ja muita tuntemiani raamatunkertomuksia.
Ne kohdat alkoivat puhutella.
Tunsin olevani kuin pätsissä tai leijonien luolassa.
Tunsin olevani myrskyisellä järvellä, -
ja jouduin elämään todeksi kaikkea sitä, mitä tiedän Jumalasta.
Hän on aina ollut omiensa turvana myrkyissäkin.
Jumala hallitsee joka tilannetta. Joskus hän sallii vaikeuksiakin.
Hän on hyvä, uskollinen ja rakastava Jumala.
Hänellä on suunnitelmia tulevaisuutemme varalle.
Hän haluaa, että menestymme.
Raamatunkohtia alkoi nousta mieleeni, -
ja Jumalan Henki teki niiden kautta minussa työtä.
Herra Lambert, kysyn sinulta vielä viimeisen kysymyksen.
Monet joutuvat kokemaan saman kuin sinä.
Mitä neuvoja antaisit niille, -
jotka pelkäävät heittäneensä koko elämänsä hukkaan?
Kuinka he voivat päästä vaikeuksien läpi?
Evankeliumin tärkeys nousee tässä kohtaa esiin.
Monet ihmiset ovat ottaneet minuun yhteyttä -
ja kertoneet olevansa samanlaisessa tilanteessa.
Silloin evankeliumi on korvaamattoman arvokas asia.
Kadotustuomiota ei ole niille, jotka ovat Kristuksessa.
Jumalan armo on tarkoitettu syntiä tekeville ihmisille.
Missä synti on suureksi tullut, on armo tullut ylenpalttiseksi.
Jumala on lähellä särkyneitä.
Hän on heidän puolellaan.
Kun Jeesus kuoli, hän kuoli kaikkien syntiemme edestä.
Hän kantoi kaiken häpeämme ja syyllisyytemme ristille.
Aiot nauhoittaa live-konsertin Afrikassa.
Mistä löytyisi lisää tietoa musiikistasi?
Nettisivuni on www.datruth.net, ja olen myös Facebookissa.
Olen myös Twitterissä nimellä Truthonduty.
Paljon kiitoksia teille molemmille.
Myöhemmin ohjelmassa kuulemme Da'Truthin musiikkia.
Siunaamme heitä, emme tuomitse
Herramme on parempi tuomitsemaan
Hän herätti minut elämään, ja nyt näen selvästi
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI."
JES. 40:8
"JOS EI NISUN JYVÄ PUTOA MAAHAN JA KUOLE, -
NIIN SE JÄÄ YKSIN; MUTTA JOS SE KUOLEE, -
NIIN SE TUOTTAA PALJON HEDELMÄÄ.
JOKA ELÄMÄÄNSÄ RAKASTAA, KADOTTAA SEN; -
MUTTA JOKA VIHAA ELÄMÄÄNSÄ TÄSSÄ MAAILMASSA, -
HÄN ON SÄILYTTÄVÄ SEN IANKAIKKISEEN ELÄMÄÄN."
JOH. 12:24-25
Seuraavan tarinan nainen halusi menestyä niin kovasti, -
että hän valitsi siihen epätavanomaisen keinon.
Jemeker Hairston eli Queen Pin oli Los Angelesin katujen kuningatar.
Kun oli kyse huumekaupasta, -
laitoin kaiken peliin.
Jo nuorena Jemeker oli ollut vallanhaluinen.
Olin neljännellä luokalla, noin 9-vuotias, -
kun meidät ajettiin ulos kodistamme.
Tiesin, että se oli väärin.
Jouduimme muuttamaan motelliin.
Jemeker halusi paremman elämän, ja muutti isoäitinsä luo.
Kuusi vuotta tämän jälkeen hän tapasi Dafin.
Hän oli hurmaava.
Tiesin, että hän oli huumekauppias. Näin hänet kadulla.
Hänellä oli paljon rahaa, ja se vetosi minuun.
Pian Daf veti Jemekerin mukaan huumemaailmaan.
Raha muutti Jemekerin elämän.
Tunsin pystyväni mihin vain, koska minulla oli rahaa.
Rahalla sai suhteita ja valtaa.
Nautin siitä.
Jemeker ja Daf alkoivat myydä kokaiinia.
He menivät naimisiin, ja ja perheeseen syntyi poika.
Pian Jemeker ymmärsi, ettei hänen elämäntyylinsä sopinut lapsille.
Kaduilla tapahtui niin monia juttuja, -
että ehdotin Dafille Teksasiin muuttamista.
Seuraavana päivänä hänet tapettiin.
Hänet ammuttiin Los Angelesissa.
Dafin kuolema ajoi minut jonkinlaiseen horrokseen.
Oli vaikeaa kasvattaa poika ilman isää.
Jemeker jätti huumekaupan, kunnes diileri houkutteli hänet takaisin.
Hän sanoi, että hän elätti huumekaupoilla perheensä.
Tunsin, että hän tarvitsi apuani.
He saivat huumeita vain minun kauttani.
Jemeker avasi hienon kampaamon Hollywoodiin.
Käytin huumekaupoista saamani rahat kampaamooni.
Teeskentelin olevani hieno liikenainen.
Mutta kun tuli aika hoitaa huumekauppoja, -
muutuin eri ihmiseksi.
Eräänä päivänä Jemekerin kaksoiselämä paljastui.
Jouduin pakenemaan, kun ex-poikaystäväni pidätettiin.
Hän ilmiantoi minut.
Jemeker lähti pakomatkalle ja piileskeli viranomaisia.
Pakomatka kesti 18 kuukautta.
Jemeker jäi kiinni, kun hän meni tapaamaan poikaansa.
Tulin poikani valmistujaisiin, -
ja siellä minut pidätettiin.
Mikään ei tunnu äidistä pahemmalta kuin se, -
että oma poika joutuu näkemään äitinsä pidätyksen.
Luulin hallitsevani peliä.
Kun jouduin käsirautoihin, minut vietiin eri maailmaan.
En ollut koskaan ajatellut, että joutuisin kokemaan sen.
Kun Jemeker odotti tuomiotaan, hänet valtasi epätoivo.
Huusin Jumalan puoleen, -
ja pyysin häntä pelastamaan minut siitä sotkusta.
Jemeker meni kappeliin ja pyysi esirukousta.
Sen jälkeen hän tunnusti syntinsä.
Menin peiton alle ja tunnustin syntejäni tuntikausia.
Sen jälkeen tunsin oloni puhtaaksi.
Hän antoi elämänsä Jeesukselle. Pian hän sai kuulla tuomionsa.
Se oli yllättävän lyhyt.
Se todisti minulle, että Jumala on kanssani.
Minun olisi pitänyt saada elinkautinen, -
mutta tuomioni olikin vain 180 kuukautta.
Tilaisuuden tullen Jemeker rukoili muiden vankien puolesta.
12 vuoden jälkeen hän pääsi vankilasta ja meni naimisiin.
Jemeker on kirjoittanut kirjan elämästään.
Hän myös kirjoittaa kirjeitä naisvangeille.
Olen elävä ihme. Minun olisi pitänyt jo kuolla, mutta elän yhä.
Jeesus antaa meille toivon. Hän on lunastanut minut, ja olen arvokas.
Olemme kaikki joskus mokanneet.
Ehkä luulet, ettei elämäsi voi enää tulla kuntoon.
Jumala voi kuitenkin tehdä ihmeen.
Päätä elää elämäsi Jumalan tavalla.
Älä odota sitä, että joudut ensin vankilaan.
Jumala voi antaa sinulle uuden mahdollisuuden.
Hän odottaa sitä, että päätät elää hänelle.
Kutsu hänet sydämeesi.
Puhu hänelle rukouksessa.
Rukoile kanssani.
Isä, kiitos Pojastasi Jeesuksesta.
Elämäni on aivan sekaisin.
Missään ei ole järkeä.
Muuta elämäntilanteeni.
Anna minun nähdä voimasi elämässäni.
Katkaise kaikki kahleeni.
Anna minun tuntea sisäistä rauhaa.
Tätä pyydän. Aamen.
Hyvästelemme teidät hyvän ystävämme musiikilla.
Meille esiintyy Da'Truth. Näkemiin ja Jumalan siunausta.
DA'TRUTH - "KADOTETTU"
Missä olisin, jos hän ei olisi kuollut puolestani?
Olisin kadotettu, olisit kadotettu
Olisimme kaikki kadotettuja
Missä olisit, jos saisit täyden palkan synneistäsi?
Olisit kadotettu, olisimme kadotettuja
Kiitos Jumalalle pelastussuunnitelmasta
Hän tuli ihmiseksi maan päälle
Hän olisi voinut vain tuomita, sen sijaan hän täytti oman lakinsa
Hän teki töitä Isälle
Hän eli ihmisten keskellä
Ja kasvoi armossa ja viisaudessa
Missä olisin, jos hän ei olisi kuollut edestäni?
Olisin kadotettu, olisit kadotettu, olisimme kaikki kadotettuja
Olisimme kadotettuja
Missä olisit, jos saisit täyden palkan synneistäsi?
Olisimme kaikki kadotettuja
Ajattele maksettua hintaa
Ajattele ristiä, jota ilman olemme kadotettuja
Meillä ei olisi toivoa, ajelehtisimme vain
Kiitos Jumalalle rististä
Jeesus lunasti minut kokonaan
Hän lunasti mielen, ruumiin ja sielun, sekä tavan, jolla puhun
Hän lunasti tunteeni
Jotta opin hillitsemään itseäni
Hän lunasti ruumiini ja parantaa sairauteni
Luotamme häneen, vaikkemme ymmärrä
Emme tuomitse hänen tekojaan
Hän lunasti meidät ja herätti elämään
Missä olisin, ellei hän olisi kuollut edestäni?
Olisin kadotettu, olisit kadotettu, olisimme kaikki kadotettuja
Olisimme täysin hukassa
Missä olisit, jos saisit täyden palkan synneistäsi?
Olisin kadotettu, olisit kadotettu, olisimme kaikki kadotettuja
Missä olisin, jos hän ei olisi kuollut edestäni?
Olisin kadotettu, olisit kadotettu
Olisimme kaikki hukassa
Missä olisit, jos saisit täyden palkan synneistäsi?
Suomennos: Hanna Tischer